Keskustelu:Simpukankuoriraha

message: Ajattelin ensin, että korjausmallineen lisääminen riittää, mutta kun perehdyin tähän lisää, totesin, että artikkeli pitäisi poistaa kokonaan. Kirjoitin jo tärkeimmät poistoperusteet korjausmallineeseen, joten en toista niitä tässä kokonaan. Artikkelissa on pielessä otsikko, määritelmä ja sisältö, eli oikeastaan kaikki. Pääosin se käsittelee aivan muuta kuin simpukoita. Artikkeli on epätasapainoinen, koska siihen on käännetty enwikistä vain johdanto ja Afrikka-kappale. Koska artikkeli vaatii uudelleenkirjoitusta ja korjausta otsikkoa myöten, se on parasta poistaa kokonaan. --Paranaja (keskustelu • muokkaukset) 12. huhtikuuta 2024 kello 20.18 (EEST)
replies: text: Poistoa haluavan perustelut siis:

text: "Käsitteet menevät niin pahasti sekaisin, että on mahdoton tietää, mistä artikkelissa puhutaan ja mitä aihetta artikkelin on ylipäätään tarkoitus käsitellä. Määritelmässä mainittu cowrie ei viittaa simpukoiden vaan posliinikotiloiden kuoriin. Artikkelin nimi on siis virheellinen, vaikka kotiloita joskus simpukoiksi virheellisesti kutsutaankin. Todellisuudessa artikkelin aihe on kuitenkin laajempi kuin pelkkä cowrie (kts. enwikin artikkeli, josta tämä on käännetty). Artikkelissa menevät sekaisin muun muassa simpukat ja kotilot sekä helmet (beads) ja helmet (pearls). Lisäksi tähän on otettu mukaan vain Afrikka, vaikka enwikissä on muitakin osioita."

text: --Kulttuurinavigaattori (keskustelu) 12. huhtikuuta 2024 kello 22.18 (EEST)

text: Pois, en usko kenenkään korjaavan artikkelia. –Huusmik  (Onko kerrottavaa? • Tekemiseni) 13. huhtikuuta 2024 kello 11.18 (EEST)
Havaintojeni mukaan kaureja käytetään Afrikassa vieläkin paljon, tosin ei rahana, vaan koruissa ja taide-esineissä. Beninin tasavallan eräs merkittävä poliittinen puolue on nimeltään Forces Cauris pour un Bénin émergent (FCBE), jossa kaurit-sana (Cauris) merkinnee edistystä tai kehitystä. Olisi kyllä melkoinen tappio Wikipedialle, jos näin tunnettu aihe poistettaisiin. En ihmettele, jos se herättää kummastusta, mutta olisiko artikkelin poisto kaikkein paras ratkaisu? Olivathan kaurit muinoin jo rahoina epäselvä asia. Länsi-Afrikan talouden historiaan perehtynyt Patrick Manning toteaa: "Sekä siirtomaa-aikana, että esikoloniaalisina vuosina mikä tahansa valuutta, joka saavutti laajan hyväksynnän oli ipso facto, rahaa. Niinpä kaurit, dollarit, punnat, frangit ja muut valuutat otettiin käyttöön heti." Toby Green viittaa kaureihin muutama vuosi sitten ilmestyneessä kirjassaan jo otsikossa A Fistful of Shells (Kourallinen simpukankuoria), jossa hän käsittelee Länsi-Afrikan esikoloniaalista historiaa. Hän toteaa mm. että kauri rahana on jäänyt kaiverrettuna yleiseen muistiin. Greenin mukaan kaureilla oli myös rituaalista (eli uskonnollista tai henkistä) merkitystä. Hänen mukaansa on vaarana, että rahaan ja valtaan omaksutaan puhtaasti pääomaan liittyvä näkökulma Länsi-Afrikan historiassa. Wikipediassahan on myös artikkeli kaurikotiloista. Jos jätetään aihe Wikipediaan, lähteitä kyllä löytyy ja yritetään laajentaa muilla kuin käännöksen lähteillä, miltä sellainen tuntuisi? Anteeksi kun käytän sanaa "kauri" sitä käyttävät sielläpäin yleisesti myös suomalaiset kutsumanimenä.--Kulttuurinavigaattori (keskustelu) 17. huhtikuuta 2024 kello 15.19 (EEST)

text: Jos aihe on tärkeä, miksi siitä on pitänyt luoda ala-arvoinen käännösartikkeli? Kaurikotilot eivät ole simpukoita, joten nykyisen otsikon perusteella ne eivät edes kuuluisi tähän artikkeliin. --Paranaja (keskustelu • muokkaukset) 17. huhtikuuta 2024 kello 15.55 (EEST)

text: Onko tässä vikana oikeastaan vain se, että otsikko on virheellinen? Onko se poistoperute? Ja mikä otsikon pitäisi olla: Kotiloraha, Kaurikotiloraha vai mikä muu, jotta se kattaisi kaikki tässä ja vastaavassa engl. Wikipedian artikkelissa käsitellyt rahalajit?  Kunnes asiasta päästään selvyyteen, pitäisikö poistokeskustelumallineen tilalle vaihtaa toistaiseksi  -malline? Silloinhan näkyviin tulisi seuraava teksti: .

text: Kokonaan en sivua poistaisi. -KLS (keskustelu) 23. huhtikuuta 2024 kello 13.16 (EEST)

text: P.S.  Viaksi mainittiin myös, että tässä käsitellään vain Afrikkaa vaikka vastaavanlaisia rahoja on käytetty muuallakin. Voisinhan toki kääntää ne muutkin osiot, kunhan ehdin (ja kunhan löydän sopivia lähteitä, joista voin tarkistaa asioita). Ja kunhan sitä ennen sovitaan, ettei tätä poisteta, ettei työni mene täysin hukkaan. -KLS (keskustelu) 23. huhtikuuta 2024 kello 13.20 (EEST)
replies: text: : Vai kävisikö otsikoksi Simpukan- ja kotilonkuoriraha?  Molempiaha on käytetty, mutta taitaa silti olla luontevaa käsitellä molempia samassa artikkelissa. -KLS (keskustelu) 26. huhtikuuta 2024 kello 10.36 (EEST)
replies: text: :: Käytännössä fiwikin teksti käsittelee pääosin posliinikotiloita (cowries), vaikka ne on käännetty virheellisesti simpukankuoriksi. Tämä käsitteiden sekoittaminen ei koske vain otsikkoa, vaan se jatkuu myös leipätekstissä. Artikkelia lukiessa ei voi tietää, viitataanko nyt posliinikotiloihin, joihinkin muihin kotiloihin vai peräti aitoihin simpukoihin. Posliinikotiloista voidaan kertoa Posliinikotilot-artikkelissa, tai jos se venyy liian pitkäksi, uudessa artikkelissa Posliinikotilot rahana. Enwikissäkin on erikseen Cowrie-artikkeli, joka käsittelee rahana käytettyjä posliinikotiloita. Mikäli enwikin Shell money -rajausta vastaava artikkeli halutaan säilyttää, se tarvitsee lähteistetyn suomenkielisen nimen, josta selviää, että puhutaan muustakin kuin simpukoista. Simpukan- ja kotilonkuoriraha voi käydä otsikoksi, jos sitä on käytetty suomenkielisissä lähteissä. Enwikin Shell money -artikkeli on kuitenkin puutteellisesti lähteistetty, eikä siitä pidä kääntää tänne yhtään enempää. --Paranaja (keskustelu • muokkaukset) 26. huhtikuuta 2024 kello 11.14 (EEST)
Kannatan poistoa. Luotan Paranajan arvioon. Tällaiset käännösartikkelit ovat niin virhealttiita, että parempi kirjoittaa itse kuin kääntää wikeistä joiden taso vaihtelee huomattavasti. --Suomalta (keskustelu) 8. toukokuuta 2024 kello 10.40 (EEST)
thread_title:  Poistokeskustelu